text: الفلافل ( الطعمية )
text: #000003
text: · ينقع الحمص و الفول لمدة 24 ساعة كاملة مع البيكربونات , تغسل البقول عدة مرات بالماء البارد ثم تصفى من الماء جيداً , يجب أن يتم التخلص من أكبر كمية من الماء كي لا تفرط الفلافل أثناء قليها .
text: #000006
text: · يفرم الحمص و الفول مع البقدونس و الكزبرة و البصل و الثوم بماكينة فرم اللحم ثلاث مرات أو في فرامة محضرة الطعام حتى تصبح ناعمة , و لمعرفة ان العجينة أصبحت جاهزة يؤخذ القليل منها و يضغط عليه بين أطراف الأصابع يجب أن تبقى القطعة متماسكة , و إلا فيضاف ملعقة صغيرة أو ملعقتان من طحين الفرخة .
text: #000007
text: · تعجن عجينة الفلافل مع البهارات و البيكنغ بودر و الملح و بيكربونات الصوديم ثم تترك العجينة في البراد لمدة ساعة و نصف حتى يتشرب نكهة البهارات .
text: #000008
text: · يحمى زيت نباتي بعمق 5 سنتيمتر , تبلل اليدان بالماء البارد و تدعك العجينة مجدداً مع اضافة السمسم ثم تشكل عجينة الفلافل بهيئة أقراص مسطحة نوعاً ما أو تستخدم مغرفة الفلافل و يوضع كل قرص بعد تشكيله فوراً بالزيت الحار حتى تصبح الأقراص هشة و ذهبية ثم ترفع على ورق ماص .
text: #000009
text: · تقدم أقراص الفلافل ساخنة مع البندورة و المخلل و الطرطور و الخبز العربي .
text: #000010
text: · يقطع المخلل و البندورة و الخس لأصابع قصير و رقيقة جداً .
text: #000012
text: · تهرس أقراص الفلافل و تفرد في منتصف الرغيف ثم تغطى بالمخلل و الخضار و الطرطور و تلف بشكل محكم و تقدم .
text: #000014
text: يمكن تحضير عجينة الفلافل و حفظها في أكياس بالفريزر بدون الملح و البهارات و البكنج باودر , تخرج العجينة من الفريزر و تترك حتى يذوب عنها الثلج ثم تتبل و يتابع اعداد الوصفة كالسابق .
text: #000015
text: من المهم لنجاح الوصفة عدم اضافة و لا نقطة ماء كي تتماسك الأقراص عند قليها .
text: #000016
text: وصفات تانية ممكن تعجبك
text: #000017
text: السلام عليكم ورحمة الله وبركاته
  سلمت يداك اختي منى , لقد كنت دائما ابحث عن وصفة للفلافل سهلة ولذيذه والحمد لله يبدو هذه الوصفة مثلما اتمنى وان شاء الله اجربها في اقرب فرصة.فجزاك الله كل خير :zzz
text: #000019
text: يا سلام شو هالفلافل من الصورة والوصفه شي شهي ورائع بس بدي أسألك بحلب بيحطو كزبره خضراء وفول ولا بس بالحمص ؟؟
  أنا جربته بالحمص بس وعم تصير معي مشكله بالقرص يا بيكون مقرمش أو لما بسمكو شوي بحس القلب ني وعير ناضج مع أني بستعمل قالب الفلافل وخطوات التحضير كتير قريبه من طريقتك فشو المشكله برأيك احدي الاخوات قالتلي حطي شوي خبز يابس بس مع هيك ما عم يصير مثل السوق فأفيدينا جزاك الله ألف خير بعرف عم طول عليك بس بقول لحالي بالك طويل وبتتحمليني
  وانا بانتظار ايميلك بخصوص الصور :grin
text: #000022
text: بالعكس ام عبادة أنا تحت أمرك حبيبتي , المشكلة الي عم تصير معك كانت نفسها تصير معي , حس ان الفلافل ني من جوى و الحل بشغلتين , أول شي تستعملي الحمص مع الفول و الشغلة التانية انك تنقعيهم 24 ساعة عوض عن 12 ساعة ..
text: #000023
text: أما كيف بيعملوا الفلافل بحلب فوالله ما بعرف , لان هل الطريقة اتعلمتها من شيف لبناني و الكزبرة رح تعطيها طعمة و لا أطيب
text: #000024
text: الله يعطيكي العافية على هالفكرة الحلوة مزيح الحمص والفول كتير طيب .. أختى حابة ضيف شغلة لها الوصفة الشهية أخذتها من الشيف وديع : يضاف ملعقه كورن فلور للحصول على قرمشة لذيذة .. وصحتين على فلبكن
text: #000025
text: بتعرفي , ما عرفت الشيف وديع :roll مع اني من متابعي برامج الطبخ
text: #000027
text: مبروك رجوع الموقع . كتير اشتقنالك ولموقعك الحلو .. الشيف وديع بيجي على قناة إنفينيتي على الساعة 11 ونص صباحا بتوقيت السعودية ..
text: #000028
text: كلك زووء نور و انا اشتقت الك كمان كتير
  رح شوف برنامجه إذا الله راد , شكرا الك
text: #000029
text: السلام عليكم و رحمة الله و بركاته
  جازاك الله خيرا اختي منى كتير حلوة فكرة جمع الفول مع الحمص
  بدي اسألك ازا في عندي فول بالفريزر هل بينفع ساويه فيه او لا
text: #000030
text: لا اختي لازم فول ناشف
text: #000031
text: ناوية أعملها لكن بالحمص لعدم توافر الفول عندي .. لكن سؤال عزيزتي منى ،هل بالإمكان تفريز الفلافل بعد عملها ؟؟ سمعت من صديقتي أنها تفرزها وتحفظها ولا يؤثر فيها شيء،فكيف برأيك يمكنني حفظها بالفريزر ؟
text: #000032
text: اختي لو رح تجربيها بالحمص ما رح تعطيكي الطعمة المظبوطة , رح تطلع طيبة بس مو متل الفلافل الي متعوديين عليها
  ممكن تفرزيها بعد ما تفرمي الول و البقدونس و البصل بتحطيها في الفريزر و لما حابة تستعمليها تطالعيها و تحليها و بعدا تضيفي البهارات و الكربونات
text: #000033
text: يعطيك العافيةانشاءالله اجربهاالصورةبتشهى كثير
text: #000034
text: هنا و الف عافية و ان شاء الله تجربيها و تحبيها
text: #000035
text: اناعندى مشكلةفى الفلافل تفرط عندالقلى لايمكن ان تحافض على شكلهاالطعم طيب بس الشكل يمكن السبب انى ماابردها
text: #000037
text: لا اختي مو من الضروري انك تبرديها , المهم ان البقدونس و الكزبرة و هل الاشياء تكون ناشفة كتير قبل ما تفرميهم مع الفول , أكيد ما لازم نضيف و لا نقطة مي للعجينة , و يمكن كمان أن العجينة تفرط معك لأن حرارة الزيت مو حامية :roll
text: #000038
text: مرحبا منى يسعد لي مساك يارب كيف صحتك بدي اسألك الفول لازم يكون مقشور ما فينا نحط الفول العادي اللي بقشره لأنه هو المتوفر عندي ما عندي الفول المقشور :sigh
text: #000039
text: مرحبا منى شكرا كثير كثييييير على وصفة الفلافل عن جد شئ رائع انا اليوم الصبح عملتها وطلعت كثير طيبة طبعا من مبارح نقعت الحمص والفول والحمدلله انها زبطت معي ونالت الاعجاب تسلم ايديك يارب والله يجازيك كل الخير على الوصفات الرائعة اللي بتعطينا اياها بجد كل وصفة من وصفاتك عم جربها بتطلع رائعة ومقاديرها ممتازة
text: #000041
text: الف الف صحة و هنا و عافية على قلبك و قلب كل العيلة واحد واحد
  هادا بس من زووءك و لطفك و زوءك و ربي يديم المحبة و المعروف
text: #000042
text: اذا كان أصل الوصفة مصري يبقي لازم المصريين يقولوا رأيهم :zzz
  احنا عندناأصل الطعمية الكرات وهو نوع من الخضرة ولكن اوراقة طويلة يشبه العصي قليلا بلا سيقان ولو جربتيه يامنى ح تحسي بفرق كبير..
  كمان بتقولى انه ما ينفع نحط نقطة مية على العجينة.. معلش يامنى انا كتير باحط شوي مي صغيرين علشان العجينة تبقي ناعمة وجميلة ومش ممكن تنفك في القلي ابدا..
  عندى سؤال اخير.. ايه هو السماق؟؟
text: #000043
text: و منك نستفيد يا قمر , لازم اجربها مرة التانية اذا ربنا عطاني عمر
text: #000044
text: السلام عليكم و رحمة الله و بركاته
text: #000047
text: جربتها و شو طلعت طييييييييييييييبة عن جد طعمتها ما بتتصدق متل ما توقعتها و احسن يخليلي ياكي اختي منى و ربنا يجازيك كل خير
text: #000048
text: المشكلة الوحيدة اللي صادفتني هي ان في قطع من الفول ما انطحنت تماما بس هالشي اللي زاعجني بقى بدي اعرف اذا في شي طريقة تحتى ينطحنو كتير منيح و ما تظل اي قطع صغيرة يمكن الخلاط تبعي اسنانه مو كتير حاذة او هيك شي ما بعرف بس اكيد هالوصفة صارت معتمدة
text: #000049
text: الله يعطيك العافية
  أنا جربتها وطلعت كتير طيبة
  لكن لمارجعت ساويتها مرة تانية بالأول صارت تذوب بمجرد دخولها للزيت تتقلص وبعدين ما بيبقالها أثر بعدين تماسكت لما وضعت قليل من الطحين بس للأسف ما يستوي داخل القرص
  بدي آخذ من وقتك شوي وأعرف إذا ممكن تعطيني حل للكمية الباقية الله يجزيك ألف خير :sigh
text: #000050
text: بالاول كتير انا هلا زعلانة لان ما رجعت ظبطت معك , و اتوقع المشكلة انك حطيتي مي زيادة , إذا كان هيك الحل الوحيد انك تعملي فلالفل بس نيو لوك , يعني حطي كل العجينة بصينية فرن مدهونة بالزيت و خبزيهالحتى تستوي و بس ما طالعتي الصينية قطعيها لمكعبات و احشيها بالسندويش و بتطلع طيبة كتير و انا مجربتها
text: #000051
text: بنكمل حديثنا اللي ابتديناه بصلصة الباشاميل :grin بالنسبة للفلافل الطعم كتييييييييير طيب بس عندي كم سؤال وحابة تساعديني فيهن
  انا عملت الوصفة وطبقتها بحذافيرا وحطيت متل ماقالت الاخت نور ملعقة كون فلاور وعطاه قرشة كتير طيبة بس متل اغلب الاخوات طلع من جوى مو كتير مستوي متل الجاهز مع اني قليتو بزيت حار وما حطيت ولانقطة مي والبقدونس كان ناشف جدا وحطيت ملعقتين طحين فرخة
text: #000052
text: بس ما بعرف ليش طلع شوي من جوى معجن انا عم يخطر ببالي سببين وحابة اخد رأيك فيهن
  1-كان زيت القلي كتير كتير حار والنار قوية يعني مايلحق القرص ياخد دقيقتين عالنار يعني معقول كان لازم تكون النار اخف عالزيت؟؟
text: #000053
text: 2-او انو ضغطت كتير على قرص الفلافل بالمغرفة ولا مالو علاقة؟؟
text: #000054
text: انا ما بضيف شي اضافي و بيطلع يممي , اكيد سبب الي صار معك ان الزيت كان حامي اكتر من اللزوم ,الزيت لازم يكون وسط , لان اذا كان مو حامي ممكن يفرط الفلافل و اذا حامي كتير رح يتقمر من برة و من جوى لسا طري :roll
text: #000055
text: هنا و الف عافية سمسوم و ان شاء الله المرة الجاية تطلع تمام من جوى و من برى 8)
text: #000056
text: السلام عليكم حبيباتى اشتقتلكم واشتقت لمنى القموره وانا عملت الفلافل بس من غير فول يعنى الفلافل الحلبي وطلع بجنن وتسلم ايديكى منى وبلتوفيق
text: #000057
text: تشتاق الك العافية , ان شاء الله الغيبة على خير
text: #000058
text: الف الف صحة و هنا و عافية يا رب , ممم ما في اطيب من الفلافل :zzz
text: #000059
text: تسلمى حبيبتى منى والحمدلله بخير وبتمنالك الخير لانو عن جد مبدعه ويارب من احسن لااحسن وانا كمان عجبتنى طريقتك انو نحط الفول مع الحمص واكيد راح جربهاوالسلام عليكم حبيبتى : :zzz
text: #000060
text: لقد طبقت الوصفه بحذافيرها عدة مرات ما عدا أنني استخدمت الحمص فقط لعدم توفر الفول المقشور وقد كانت ناجحه جدا والطعم لذيذ ولون الفلافل جميل من الداخل.
  وقد قمت بترجمة الوصفه إلى اللغه الإنكليزية وأعطيتها لصديقتي الباكستانية منذ عدة أشهر وقد طبقتها وكانت سعيده بالنتيجه.
  عزيزتي منى لماذا لا تتم ترجمة الوصفات وخاصة الوصفات العربيه للغه الإنكليزية؟ فكثير ما يتم سؤالي عن الطعام السوري وأحتار كثيرا لأنني لا أجد موقعا على الانترنيت بالانكليزية يقدم وصفات موثوقه باللغة الانكليزية.
text: #000062
text: الف الف صحة و هنا و عافية على البك و الب رفيقتك , مبسوطة كتير فيك قمر
text: #000064
text: السلام عليكم ورحمة الله وبركاته اختي منى الله يعطيكي العافية على هالأكلات الطيبة ... هي اول مشاركة إلي جربت اكلة الفلافل متل ماانتي عاملتيها تماماً وكتير طيبين ونسيت حط بكيبمبودر بس للأسف طلعوا الاقراص معي غامقين ممكن تفيديني بالسبب ! وشكراً سلفاً :roll
text: #000068